наложени мерки в случай на несъответствие, включително членовете, чието членство е било спряно или отнето, или за които е изискан нов преходен период;
 ii)
 документация относно установено несъответствие;
 iii)
 документация относно последващите действия във връзка с мерките;
 ж)
 регистри на проследимостта, включващи информация за количествата при следните действия, когато е целесъобразно:
 i)
 закупуване и разпространение на селскостопански ресурси, включително растителен репродуктивен материал, от групата;
 ii)
 производство, включително събиране на реколта;
 iii)
 складиране;
 iv)
 обработка;
 v)
 доставка на продукти, осъществявана от всеки член, за съвместната система за предлагане на пазара;
 vi)
 пускане на пазара на продукти от страна на групата от оператори;
 з)
 писмените споразумения и договори между групата от оператори и подизпълнителите, включително информация за естеството на възложените на подизпълнителите дейности;
 и)
 назначаването на ръководителя на СВК;
 й)
 назначаването на инспекторите от СВК, както и списъка на инспекторите от СВК.
 Списъкът на членовете, посочен в първа алинея, буква а), се актуализира от ръководителя на СВК след всяка промяна в елементите, изброени в буква а), подточки i) — viii), и в него се посочва дали членството на някой от членовете е било спряно или отнето поради мерки в случай на несъответствие, наложени вследствие на вътрешни инспекции или официален контрол.
 Член 6
 Уведомления от ръководителя на СВК
 Ръководителят на СВК незабавно уведомява компетентния орган или, когато е целесъобразно, контролния или надзорния орган за следната информация:
 а)
 всяко съмнение за сериозно и за критично несъответствие;
 б)
 всяко спиране или отнемане на членството на член или на производствена единица или помещения, включително центрове за закупуване и събирателни центрове, в рамките на групата;
 в)
 всяка забрана за пускане на пазара на продукт като биологичен или произведен при преход към биологично производство, включително името на засегнатия член или засегнатите членове, съответните количества и идентификацията на партидата.
 Член 7
 Минимални проценти за контрола и вземането на проби
 Следните правила относно минималните проценти се прилагат по отношение на официалния контрол, посочен в член 38, параграф 4 от Регламент (ЕС) 2018/848, който трябва да се извършва от всеки компетентен орган или, когато е целесъобразно, контролен или надзорен орган в зависимост от риска от несъответствие:
 а)
 ежегодно минимум 10 % от всички официални проверки на оператори или групи от оператори се извършват без предварително уведомление;
 б)
 ежегодно освен проверките, посочени в член 38, параграф 3 от Регламент (ЕС) 2018/848, се извършват минимум 10 % допълнителни проверки;
 в)
 ежегодно минимум 5 % от броя на операторите — с изключение на операторите, които са освободени в съответствие с член 34, параграф 2 и член 35, параграф 8 от Регламент (ЕС) 2018/848 — се подлагат на вземане на проби в съответствие с член 14, буква з) от Регламент (ЕС) 2017/625;
 г)
 ежегодно минимум 2 % от членовете на всяка група от оператори се подлагат на вземане на проби в съответствие с член 14, буква з) от Регламент (ЕС) 2017/625;
 д)
 ежегодно минимум 5 % (но не по-малко от 10 членове) от операторите, които са членове на група от оператори, се подлагат на повторна инспекция. Когато групата от оператори има 10 или по-малко членове,